Document ID: 32008D0437

DEĊIŻJONI TAL-KUMMISSJONI
tal-11 ta’ Ġunju 2008
li temenda d-Deċiżjoni 2006/109/KE li taċċetta impenn offrut b’rabta mal-proċediment ta’ l-antidumping li jikkonċerna l-importazzjonijiet ta’ ċerti fonduti li joriġinaw mir-Repubblika Popolari taċ-Ċina
(2008/437/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kummissjoni (KE) Nru 384/96 tat-22 ta’ Diċembru 1995 dwar il-ħarsien kontra importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (1), u b’mod partikolari l-Artikolu 8 tiegħu,
Wara li kkonsultat il-Kumitat Konsultattiv,
Billi:
A. MIŻURI EŻISTENTI
(1)
F’Lulju 2005, il-Kunsill, permezz tar-Regolament (KE) Nru 1212/2005 (2), impona dazju definittiv ta’ l-antidumping fuq importazzjonijiet ta’ ċerti fonduti li joriġinaw mir-Repubblika Popolari taċ-Ċina (“ir-RPĊ”).
(2)
Il-Kummissjoni, permezz tad-Deċiżjoni 2006/109/KE (3), aċċettat impenn fuq il-prezzijiet offrut, inter alia, mill-Benito Group, inkluż Fundició Dúctil Benito, S.L. (Spanja), Benito France, S.A.R.L, Zibo Benito Metalwork Co. Ltd, Benito (Tianjin) Metals Products Co. Ltd, u Qingdao Benito Metals Products Co. Ltd. (“Benito Group” jew “il-kumpaniji”).
(3)
Il-kumpaniji li mingħandhom ġie aċċettat l-impenn għandhom responsabbiltà konġunta u diversa għal kull ksur ta’ l-impenn. Dan ifisser li jekk wieħed mill-membri tal-Benito Group jikser l-impenn, dan għandu jiġi rtirat għall-membri kollha tal-grupp.
B. KSUR TA’ L-IMPENN
1. Responsabbiltajiet tal-kumpaniji skond l-impenn
(4)
L-impenn offrut mill-kumpaniji jobbligahom li, inter alia, ibiegħu mill-ġdid il-prodott kopert lill-ewwel klijent indipendenti fil-Komunità Ewropea ‘l fuq minn ċertu prezz minimu għall-bejgħ mill-ġdid (“MRP” - minimum re-sale price) kif mistqarr fl-impenn, kif ukoll fl-ittra mehmuża miegħu.
(5)
Fit-taqsima 3.1 ta’ l-impenn il-kumpaniji ntrabtu li jiżguraw li l-prodott ikkonċernat, wara kull skont jew rifużjoni diretta jew differita, krediti jew benefiċċji oħra mogħtija, kemm jekk marbuta direttament kif ukoll indirettament ma’ bejgħ, fuq livell ta’ prezz CIF, ma jinbiegħx taħt il-MRP.
(6)
Fit-taqsima 3.10 ta’ l-impenn, il-kumpaniji ntrabtu li jikkalkolaw il-MRP fuq termini ta’ ħlas “f’kontanti” jew ekwivalenti, jiġifieri bi kreditu żero mogħti lill-klijent. Skond l-istess taqsima ta’ l-impenn jekk it-termini ta’ ħlas (speċifikati fuq il-Fattura Kummerċjali jew fuq il-fattura tal-bejgħ mill-ġdid, jew kif ġie miftiehem mod ieħor permezz ta’ kuntratt) huma differenti mit-termini ta’ ħlas “f’kontanti” jew ekwivalenti, il-prezz li jrid jitqabbel mal-MRP għandu jitnaqqas b’1 % għal kull xahar addizzjonali ta’ kreditu mogħti fuq bażi pro rata.
(7)
It-termini ta’ l-impenn jobbligaw ukoll lill-kumpaniji jipprovdu lill-Kummissjoni b’tagħrif regolari u dettaljat, f’għamla ta’ rapport kull tliet xhur dwar il-bejgħ u l-bejgħ mill-ġdid tagħha tal-prodott ikkonċernat lill-Komunità Ewropea. Dawn ir-rapporti għandhom jinkludu t-tranżazzjonijiet ta’ bejgħ mill-ġdid tal-prodotti koperti mill-impenn li nxtraw mill-kumpaniji relatati fir-RPĊ, kif ukoll dawk it-tranżazzjonijiet ta’ bejgħ mill-ġdid tal-prodott kopert fejn ix-xiri sar minn xi kumpanija Ċiniża oħra.
(8)
Barra minn hekk, u kif stipulat fl-impenn, il-kumpaniji ntrabtu li jikkonsultaw il-Kummissjoni Ewropea rigward kull diffikultà li tista’ tinħoloq matul l-implimentazzjoni u l-applikazzjoni sussegwenti ta’ l-impenn.
(9)
Bl-għan li jiżguraw konformità ma’ l-impenn, il-kumpaniji ntrabtu wkoll li jippermettu żjarat ta’ verifika fuq il-post fil-proprjetà tagħhom biex tiġi vverifikata l-eżattezza u l-veraċità tad-data ppreżentata fir-rapporti msemmija ta’ kull tliet xhur u li jipprovdu t-tagħrif kollu meqjus bħala meħtieġ mill-Kummissjoni.
2. Riżultati taż-żjara ta’ verifika lil Fundició Dúctil Benito
(10)
Saret żjara ta’ verifika fil-proprjetà ta’ Fundició Dúctil Benito (il-kumpanija) fi Spanja mit-2 ta’ Lulju 2007 sat-3 ta’ Lulju 2007. Iż-żjara ta’ verifika kopriet il-perjodu mill-1 ta’ April 2006 sal-31 ta’ Marzu 2007.
(11)
Iż-żjara ta’ verifika stabbiliet li fi 13-il tranżazzjoni l-MRP ma ġiex rispettat għax il-kumpanija ħarġet noti ta’ kreditu li jikkonċernaw dawn it-tranżazzjonijiet mingħajr l-ebda ġustifikazzjoni ekonomika sottostanti oħra ħlief li jitbaxxa l-prezz ta’ bejgħ mill-ġdid muri fuq il-fattura. Dawn it-tranżazzjonijiet jaqgħu taħt il-MRP b’medja ta’ 10 %.
(12)
Matul iż-żjara ta’ verifika l-kumpanija ddikjarat li dan jista’ jseħħ minħabba li l-persunal tagħha responsabbli għall-bejgħ ma kienx jaf li kellu jiġi rrispettat MRP għall-bejgħ mill-ġdid ta’ ċerti fonduti (speċifikament dawk li nxtraw mill-produtturi Ċiniżi relatati tagħha).
(13)
Barra minn hekk, il-MRP ma ġiex irrispettat f’39 tranżazzjoni oħra billi l-kumpanija ma qisitx li l-MRP kien ikkalkolat fuq “bażi ta’ flus kontanti jew ekwivalenti”; jiġifieri meta qablet dwar it-termini ta’ ħlas għal tranżazzjoni partikolari ma żiditx il-prezz tagħha ta’ bejgħ mill-ġdid meta mqabbel mal-MRP b’1 % għal kull xahar addizzjonali mogħti għall-ħlas. Għaldaqstant, il-kumpanija naqset milli tissodisfa l-obbligu tagħha skond it-taqsima 3.10 ta’ l-impenn. Dawn it-tranżazzjonijiet kienu bħala medja 7 % anqas mill-MRP.
(14)
Matul iż-żjara ta’ verifika l-kumpanija rrikonoxxiet li ma kinitx konxja tal-fatt li “bażi ta’ flus kontanti jew ekwivalenti” tfisser massimu ta’ 10 ijiem ta’ termini ta’ ħlas. Il-kumpanija kienet qed tqisha b’mod żbaljat bħala 30 jum minflok.
3. Raġunijiet għall-irtirar ta’ l-aċċettazzjoni ta’ l-impenn
(15)
Il-fatti stabbiliti fil-premessi 9 u 11 wasslu għall-konklużjoni li l-obbligu tal-kumpanija li tirrispetta l-MRP għat-tranżazzjonijiet kollha ta’ bejgħ mill-ġdid tal-prodott kopert ma ntlaħaqx.
(16)
Għal 13-il tranżizzjoni l-kumpanija ħarġet noti ta’ kreditu bl-ebda ġustifikazzjoni ekonomika oħra għajr li tbaxxi l-prezz li jidher fuq il-fattura, u dan wassal biex il-prezz ta’ bejgħ mill-ġdid bħala medja jaqa’ taħt il-MRP b’10 %.
(17)
Għal 39 tranżazzjoni oħra, il-MRP ma ġiex irrispettat għax il-kumpanija naqset milli tqis sewwa l-kalkolu tal-MRP fuq “bażi ta’ flus kontanti jew ekwivalenti”. Il-prezz medju ta’ bejgħ mill-ġdid ta’ dawn it-tranżazzjonijiet jaqa’ 7 % taħt il-MRP.
4. Sottomissjonijiet bil-miktub u seduti
(a) Kumplessità ta’ l-impenn
(18)
Il-kumpanija rrikonoxxiet matul il-verifika fuq il-post li ma rrappurtatx it-tranżazzjonijiet kollha ta’ bejgħ mill-ġdid tal-prodott kopert, iżda dawk biss li għalihom inxtraw il-prodotti mill-kumpaniji relatati.
(19)
Il-kumpanija argumentat fis-sottomissjoni tagħha bil-miktub li ċertu ksur ta’ rappurtar seta’ jseħħ minħabba l-kumplessità tat-test ta’ l-impenn u għax ma rċeviet l-ebda rispons dwar ir-rapporti tagħha mis-servizzi tal-Kummissjoni.
(20)
Fir-rigward tal-problemi ta’ rappurtar, huwa indikat li l-kumpanija rċeviet struzzjonijiet ċari dwar kif għandha tirrapporta.
(21)
Barra minn hekk, is-servizzi tal-Kummissjoni dejjem wieġbu il-mistoqsijiet tal-kumpanija rigward l-implimentazzjoni f’waqtha ta’ l-impenn.
(22)
Ta’ min jinnota wkoll li normalment is-servizzi tal-Kummissjoni ma jagħtux rispons dwar ir-rapporti ta’ kull tliet xhur lill-kumpaniji sakemm ċerti problemi ma jiġux identifikati matul analiżi bir-reqqa tar-rapporti.
(23)
F’dan il-każ, il-problemi relatati mal-MRP ġew identifikati għall-ewwel darba b’riżultat tar-rapport ta’ kull tliet xhur ippreżentat fil-15 ta’ April 2007 li dwaru l-kumpanija ġiet ikkonsultata fit-23 ta’ Mejju 2007. Dawn il-kwistjonijiet ġew eżaminati matul iż-żjara ta’ verifika li saret bejn it-2 ta’ Lulju 2007 u t-3 ta’ Lulju 2007. Matul din iż-żjara ta’ verifika, instabu wkoll problemi oħra ta’ rappurtar li setgħu ġew identifikati biss matul żjara ta’ verifika fuq il-post. Il-kumpanija ġiet mgħarrfa minnufih dwar din il-kwistjoni.
(b) Proporzjonalità
(24)
Fir-rigward tal-ksur tal-prezzijiet, il-kumpanija ammettiet li seħħ ksur ta’ prezzijiet fi 52 okkażjoni, iżda ddikjarat li dawn huma biss porzjon żgħir tan-numru totali ta’ tranżazzjonijiet fil-perjodu meqjus u li, skond il-prinċipju ta’ proporzjonalità, l-impenn ma għandux jiġi rtirat.
(25)
B’reazzjoni għal dawn l-argumenti, ta’ min jinnota li, b’konformità ma’ l-impenn, il-kumpanija ntrabtet li tiżgura li l-prezz ta’ bejgħ mill-ġdid tat-tranżazzjonijiet kollha koperti mill-impenn għandu jkun fil-MRP stipulat fl-impenn jew ogħla minnu.
(26)
Barra minn hekk, fir-rigward tal-kwistjoni ta’ proporzjonalità, ir-Regolament bażiku ma fih l-ebda rekwiżit dirett jew indirett li ksur ta’ impenn għandu jirrelata ma’ perċentwali minimu ta’ bejgħ.
(27)
Din l-istrateġija kienet ikkonfermata wkoll permezz tal-ġurisprudenza tal-Qorti tal-Prim’Istanza li qatgħetha li kull ksur ta’ impenn huwa biżżejjed biex jiġġustifika l-irtirar ta’ aċċettazzjoni ta’ impenn (4).
(28)
Skond dan, l-argumenti ppreżentati mill-kumpanija fir-rigward tal-proporzjonalità ma jbiddlux il-fehma tal-Kummissjoni li seħħ ksur ta’ l-impenn u li għandha tiġi rtirata l-aċċettazzjoni ta’ l-impenn.
(c) Preċedent invokat mill-kumpanija
(29)
Il-kumpanija rreferiet ukoll għal każ fejn ġiet aċċettata offerta ġdida ta’ impenn minn kumpanija li mingħandha ġiet irtirata l-aċċettazzjoni ta’ impenn preċedenti tagħha b’konsegwenza ta’ ksur (5).
(30)
Fil-każ invokat bħala preċedent il-kumpanija kisret l-impenn oriġinali tagħha billi naqset milli tissottometti r-rapport ta’ l-impenn tagħha fil-ħin. Aktar tard, fuq talba tal-kumpanija, inbdiet reviżjoni interim u matul ir-reviżjoni l-kumpanija setgħet tipprova li hi introduċiet miżuri ġodda biex tkun tista’ tiżgura li ma setax isir aktar ksur ta’ rappurtar ta’ l-impenn.
(31)
F’dan ir-rigward ta’ min jinnota li l-każ li għalih qed tirreferi l-kumpanija bħala preċedent mhuwiex direttament komparabbli billi (i) il-ksur ta’ l-impenn kien ta’ natura formali (jiġifieri s-sottomissjoni tard tar-rapport ta’ l-impenn); u (ii) il-Kummissjoni rtirat l-impenn u aċċettat biss impenn ġdid fil-qafas ta’ reviżjoni interim aktar ’il quddiem. L-argument tal-kumpanija huwa għalhekk miċħud.
(d) Prattiki relatati ma’ l-impenn tal-kumpanija
(32)
Il-kumpanija argumentat li matul iż-żjara ta’ verifika, hi nnotifikat volontarjament l-uffiċjali tal-Kummissjoni li kien hemm ċerti tranżazzjonijiet li kienu jaqgħu taħt il-MRP aċċettati minħabba n-noti ta’ kreditu maħruġa. Madankollu, l-ewwelnett, dan ma jibdilx il-fatt li seħħ il-ksur. It-tieninett, din in-notifika saret biss wara li s-servizzi tal-Kummissjoni kienu analizzaw ir-rapport ta’ kull tliet xhur li ġie ppreżentat fil-15 ta’ April 2007 u b’riżultat ta’ l-analiżi, talbu aktar tagħrif u b’hekk ġibdu l-attenzjoni tal-kumpanija fuq il-problema. Għaldaqstant, kienu s-servizzi tal-Kummissjoni li ġibdu l-attenzjoni tal-kumpanija fuq il-problema wara analiżi bir-reqqa tar-rapporti ta’ kull tliet xhur li ġew ippreżentati.
(33)
Il-kumpanija argumentat li fiż-żmien ta’ sottomissjoni tar-rapporti regolari tagħha lill-Kummissjoni, il-kumpanija ħasset li r-rapporti kienu kompluti, eżawrjenti u korretti fid-dettalji kollha u li l-kumpanija ħasbet li l-MRP ġie rrispettat.
(34)
Il-kumpanija saħqet ukoll li l-amministrazzjoni u l-persunal responsabbli għall-irrappurtar ma kienx jaf dwar il-fatt li l-persunal responsabbli għall-bejgħ ħareġ noti ta’ kreditu li wasslu biex il-prezzijiet ta’ bejgħ mill-ġdid jaqgħu taħt il-MRP.
(35)
Matul is-seduti u s-sottomissjonijiet bil-miktub, il-kumpanija għarrfet lill-Kummissjoni li bejjiegħ wieħed kien responsabbli għal dawn l-azzjonijiet u li din il-persuna ma għadhiex taħdem aktar għall-kumpanija.
(36)
Barra minn hekk, kien sostnut li l-kumpanija implimentat tibdil biex tikkoreġi l-iżbalji: ġiet applikata politika restrittiva li tikkonċerna l-ħruġ ta’ noti ta’ kreditu, il-prezzijiet ta’ bejgħ mill-ġdid ġew miżjuda u l-kumpanija aġġornat is-sistema kompjuterizzata tagħha. Barra minn dan, il-persunal responsabbli għall-bejgħ ġie mgħarraf dwar id-dettalji ta’ l-impenn.
(37)
B’referenza għall-premessi hawn fuq wieħed għandu jinnota li l-fatt li l-amministrazzjoni ma kienet taf dwar l-ebda ksur possibbli ta’ prezzijiet u/jew attivitajiet tal-persunal responsabbli għall-bejgħ relatati ma’ l-impenn ma jeżentax lill-kumpanija milli tirrispetta l-obbligi ta’ l-impenn. Barra minn hekk, l-azzjonijiet mibdija biex jirrimedjaw is-sitwazzjoni ġew introdotti biss wara li s-servizzi tal-Kummissjoni kienu ġibdu l-attenzjoni tal-kumpanija fuq il-problemi. Fid-dawl ta’ dak li ntqal hawn fuq, l-iżbalji li seħħew b’mod ripetut u l-ksur tal-prezzijiet ikkawżat minn dawn l-attivitajiet jiġġustifikaw l-irtirar ta’ l-impenn minkejja l-azzjonijiet meħuda wara ż-żjara ta’ verifika fuq il-post.
C. EMENDA TAD-DEĊIŻJONI 2006/109/KE
(38)
Fid-dawl ta’ dak li ntqal hawn fuq, l-aċċettazzjoni ta’ l-impenn offruta mill-Benito Group, inklużi Fundició Dúctil Benito (Spanja), Benito France, S.A.R.L, Zibo Benito Metalwork Co. Ltd, Benito (Tianjin) Metals Products Co. Ltd, u Qingdao Benito Metals Products Co. Ltd, għandha tiġi rtirata u l-Artikolu 1 tad-Deċiżjoni 2006/109/KE għandu jiġi emendat. Għaldaqstant, id-dazju definittiv ta’ l-antidumping impost permezz ta’ l-Artikolu 1(2) tar-Regolament (KE) Nru 1212/2005, taħt “Il-kumpaniji l-oħra kollha”, għandu japplika għall-prodotti mmanifatturati minn Zibo Benito Metalwork Co. Ltd, Benito (Tianjin) Metals Products Co. Ltd, u Qingdao Benito Metals Products Co. Ltd.
IDDEĊIDIET KIF ĠEJ:
Artikolu 1
L-aċċettazzjoni ta’ l-impenn b’rabta mal-bejgħ mill-ġdid ta’ ċerti fonduti offruta mill-Benito Group, inklużi Fundició Dúctil Benito (Spanja), Benito France, S.A.R.L, Zibo Benito Metalwork Co. Ltd, Benito (Tianjin) Metals Products Co. Ltd, u Qingdao Benito Metals Products Co. Ltd, hija hawnhekk irtirata.
Artikolu 2
It-tabella ta’ l-Artikolu 1 fid-Deċiżjoni tal-Kummissjoni 2006/109/KE qed tinbidel bit-tabella li ġejja:
“Kumpanija
Kodiċi Addizzjonali Taric
Beijing Tongzhou Dadusche Foundry Factory, East of Dongtianyang Village, Dadushe, Tongzhou Beijing
A708
Botou City Simencun Town Bai Fo Tang Casting Factory, Bai Fo Tang Village, Si Men Cun Town, Bo Tou City, 062159, Hebei Province
A681
Botou City Wangwu Town Tianlong Casting Factory, Changle Village, Wangwu Town, Botou City, Hebei Province
A709
Changan Cast Limited Company of Yixian Hebei, Taiyuan Main Street, Yi County, Hebei Province, 074200
A683
Changsha Jinlong Foundry Industry Co. Ltd, 260, Jinchang Road, JinJing Town, Changsha, Hunan
A710
Changsha Lianhu Foundry, Lianhu Village, Yuhuating Town, Yuhua District, Changsha, Hunan
A711
Immanufatturati u mibjugha minn GB Metal Products Co. Ltd, Zhuanlu Town, Dingzhou, Hebei jew immanifatturati minn GB Metal Products Co. Ltd, Zhuanlu Town, Dingzhou, Hebei u mibjugha mill-kumpanija tal-bejgh relatata GB International Trading Shanghai Co. Ltd, B301-310 Yinhai Building, 250 Cao Xi Road, Shanghai
A712
Guiyang Bada Foundry Co. Ltd, Mengguan Huaxi Guiyang, Guizhou
A713
Hebei Jize Xian Ma Gang Cast Factory, Nankai District. Xiao Zhai Town, Jize County, Handan City, Hebei
A714
Immanufatturati u mibjugha minn Hebei Shunda Foundry Co. Ltd, Qufu Road, Quyang, 073100, PRC jew immanifatturati minn Hebei Shunda Foundry Co. Ltd, Qufu Road, Quyang, 073100, PRC u mibjugha mill-kumpanija tal-bejgh relatata Success Cast Tech-Ltd, 603 A Huimei Business Centre 83 Guangzhou Dadao(s), Guangzhou 510300
A715
Hong Guang Handan Cast Foundry Co. Ltd, Nankai District, Xiao Zhai Town, Handou City, Jize County, Hebei
A716
Qingdao Qitao Casting Co. Ltd, Nan Wang Jia Zhuang Village, Da Xin Town, Jimo City, Qingdao, Shandong Province, 266200
A718
Shandong Huijin Stock Co. Ltd, North of Kouzhen Town, Laiwu City, Shandong Province, 271114
A684
Shahe City Fangyuan Casting Co. Ltd, West of Nango Village, Shiliting Town, Shahe City, Hebei Province
A719
Shanxi Yuansheng Casting and Forging Industrial Co. Ltd, No. 8 DiZangAn, Taiyuan, Shanxi, 030002
A680
Tianjin Fu Xing Da Casting Co. Ltd, West of Nan Yang Cun Village, Jin Nan District, 300350, Tianjin
A720
Weifang Jianhua Casting Co. Ltd, Kai Yuan Jie Dao Office, Hanting District, Weifang City, Shandong Province
A721
Zibo City Boshan Guangyuan Casting Machinery Factory, Xiangyang Village, Badou Town, Boshan District, Zibo City Shandong Province
A722
Zibo Dehua Machinery Co. Ltd, North of Lanyan Street, Zibo High-tech Developing Zone
A723 ”
Artikolu 3
Din id-Deċiżjoni għandha tidħol fis-seħħ l-għada tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
Magħmula fi Brussell, 11 ta’ Ġunju 2008.

Labels: 1
4
0
3
18